**Telki Község**

**Polgármestere**

**Előterjesztés**

**Civil szervezetek elszámolásának kérdéséről**

**Az előterjesztés mellékletei**: 1 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

Telki község Önkormányzata képviselő-testülete 15/2017. (II.15.) számú határozatával döntött arról, hogy támogatást biztosít a helyi civil szervezetek részére.

Többek között az Óvoda-Iskola Telkiben Alapítvány és az 1002. sz. Néri Szent Fülöp Cserkészcsapat részére.

Az Óvoda-Iskola Telkiben Alapítvány-t 3.000.000.- Ft értékben, a Cserkészcsapatot 170.000 Ft-értékben.

A támogatás szerződés szerinti az Óvoda-Iskola Telkiben Alapítvány célja: a Telki Óvoda és a Pipacsvirág Általános Iskola szakmai színvonalának emelése, a gyerekek és a szakma iránt elhivatott óvoda- és iskolapedagógusok célzott értékelésének és megtartásának előmozdítása.

A támogatási összegből az Alapítvány 2.035.020 Ft összeggel elszámolt az önkormányzat felé, 750.00.- Ft felhasználása nem történt meg az elmúlt évben így a szerződés értelmében a fel nem használt támogatást vissza kellene fizetnie.

Az Alapítvány kuratóriumának elnöke kérelemmel fordult a képviselő-testülethez a fel nem használt összegének 2018.junius 30-ig történő elszámolás engedélyezésével.

A Cserkészcsapat 170.000.- összegű támogatást kapott a képviselő-testülettől. A támogatás szerződés szerinti célja: 1002. sz. Néri Szent Fülöp Cserkészcsapat 2017-es nyári táboroztatás költségeinek támogatása.

Az elszámolásként leadott számlák alapján az derül ki, hogy „a támogatási összeggel lehetőségünk nyílt a tábori program egyes alapvető kellékeinek előzetes beszerzésére, néhány létfontosságú felszerelés megvételére, …” A leadott számlák azonban későbbi dátummal szerepelnek, mint a tábor befejezése, ezért ilyen beszerzés nem volt, mint amilyet ez a mondatrész takar.

A 2018.08.07-én az A18500071/0023/00008 sorszámú Tízpróba Magyarország számla esetében a Szövetség 2 db sátrat vásárolt. A szakmai beszámoló később szól a megrongálódott, használhatatlanná vált eszközök pótlásáról, azonban a támogatási szerződésben ennek lehetősége nem szerepel. Szintén a táborozást követő beszerzés történt különféle kerti szerszámok esetében 63.540 Ft értékben: ásók, lapát, lyukfúró, fejsze, csákány.

Összességében a támogatás 82%-a nem a Néri Szent Fülöp Cserkészcsapat 2017. évi táborozását szolgálta. Az elhasználódott eszközök pótlásának támogatását a szerződés nem tartalmazza.

Nem szerződés szerinti felhasználás 139.520 Ft. Újabb bizonylatokkal pótolható a nem célszerinti elszámolás.

Mindkét civil szervezet a támogatási szerződés módosítását kezdeményezte.

Az Óvoda Iskola Alapítvány a 2017.évi támogatási szerződés visszamenőleges hatályú módosítását kérelmezte a fel nem használt támogatás összegének 2018.június 30-ig történő felhasználásához. A Cserkészcsapat pedig a számlával igazolt költségek elszámolásának elfogadását az táborozást követően elhasználódott eszközök beszerzésének elfogadásához.

Telki, 2018. február 15.

Deltai Károly

polgármester

**Határozati javaslat**

**Telki község**

**Önkormányzat**

**Képviselő-testülete**

**/2018. (II. .) Öh. számú**

**Határozata**

**Civil szervezetek elszámolásának kérdéséről**

Telki község Önkormányzat úgy határozott, hogy az Óvoda-Iskola Telkiben Alapítvány 2017.évi támogatási szerződés visszamenőleges hatályú módosítását elfogadja és a 2017.december 31-ig fel nem használt támogatási összeg 2018.június 30-ig történő elszámolásához.

Határidő: azonnal

Felelős: polgármester

**Határozati javaslat**

**Telki község**

**Önkormányzat**

**Képviselő-testülete**

**/2018. (II. .) Öh. számú**

**Határozata**

**Civil szervezetek elszámolásának kérdéséről**

Telki község Önkormányzat úgy határozott, hogy a Néri Szent Fülöp Cserkészcsapat 2017.évi támogatási szerződés visszamenőleges hatályú módosítását elfogadja és a támogatási szerződéssel támogatott táborozási költségekhez kapcsolódó utólagos a későbbi táboroztatást segítő eszközbeszerzés támogatás keretében történő elszámolását elfogadja.

Határidő: azonnal

Felelős: polgármester